
CASSIODORUS MARGARITA 

DEI , ET APOSTOUCAE SEDIS GRATIA 

PUAESUL DOMESTICUS , ET PONTIFICIO SOLIO ASSISTENS 

VH1TEE40 DlOeCBSlLM SVARVM 

Pacem , et salutem a Dorhino sempiternam . 

^^uoil cx insperato , inopiuatoque contigisse mihi vi- 
deo , haud tamen , uti sperare licet , sine arcano divina 
Providentia consilio , ut animarum vestrarum Pastor con- 
stituerer ; id nimirum est , quod , nulla interposita mora , 
vobis omnibus , venerabiles Fratres , ac dilectissimi in 
Christo Filii, ad significandum aggredior. Tertius jam su- 
pra decimum vertebat annus, ex quo animarum regenda- 
rum cura urgebar. Nam Vicarii generalis munere functus 
sub Augustino Colajannio Sorano Episcopo vigilantissi- 
mo , omnique virtutum laude insigni , cujus quidem pra- 
clara in me merita memoria colam sem[iiternu , eo de- 
mortuo Vicarius capitularis ab amplissimis ejusdem Sora- 
ne Ecclesia Cathedralis Canonicis fui renuntiatus , tametsi 
neque ex Canonicorum Collegio , neque ex eadem essem 
Dioecesi . Quod quidem tam egregia eorum in me volun- 
tatis testimonium eo potius mihi esse debuit, quo iidem 

ipsi majore (ieinde studio in pastoraliliiis curis prrcsto milii 
semper fuerunt , tuin etiam exemplo , vita?que ratione ad 
sacrorum Canonum normam exactae non parutn emolu- 
menti , et commodi gregi ineoe lidei jierinisso importa- 
runt. Neque jam ceteri quique c totius Dioecesis Clero se 
mihi non admodum prohiirunt, neque Optimates, popu- 
lusque etiam universus singidari in me officio non exsti- 
terunt, vix ut assequi verbis valeam . Utinam vero quas 
deberem , quasque optarem gratias iis omnibus agere pos- 
sem ! profiteor tamen, ac jiolliceor , niimquam omnino lu- 
turum, ut tot eorum in me merita oblivione obruam, vel 
aliquando divellar animo , a quibus heu quam segre nunc 
distrahor corpore ! 

Accessit etiam , quod boc interim spatio Apostolici Vi- 
carii personam per biennium circiter sustinere debuerim in 
Aquinati, et Fregellana Dioecesi , e qua ipse eram, et in qua 
administranda non parvo mihi solalio fuit , quod Clerum 
repererim tum officiorum suorum servantissimum, tum mei 
studiosissimum, cui nulla umquam a me grati animi signifi- 
catio deerit i Atqui , ut vere fatear , in tam multiplici ge- 
rendarum rerum anole , quodque longe gravissimum , in tan- 
ta temporum acerbitate , adeo me degravatum , implicitum- 
que persaepe perspexi , lit animo fortasse , ac viribus non- 
numquam defecissem , nisi praesens Deiparae Virginis auxi- 
lium fuissem expertus , cui quidem uni acceptum referre 
debeo , quidquid boni in tam magna animarum procura- 
tione egerim y vel potius quidquid non deliquerim . 

Jam vero post tot curas , diuturnasque molestias , 
nonne portum me aliquando adspecturum , et quieta, tran- 
quillaque vita usurum augurarer ? At res longe secus se 
Labuit , quam fieri debere videbatur . Ecce enim singulari 

FERDINANDI I. utriutque Sicilix Regis beneficentia de- 
signatus, inde vero suprema PII VII. PONTIFICIS MA- 
XIMI auctoritate vester constitutus Episcopus , caelum 
quidem , et christianum gregem immutem , oportet , haud 
tamen aliam vitae rationem inire , neque quidquam de 
gravissimo animarum negotio licet detrahere. Quin iiumo 
cum antea muneris hujusce partes vel non primae , vel 
certe ad tempus mihi erant agendae ; tum vero nunc Ej)i- 
scopali dignitate auctus , atque Ecclesiis istis sacro devin- 
ctus conniibio , quis non videat , Pastorale onus totum 
meis humeris impositum , et quidem omni vita ferendum ? 

Itaque primo hujusce rei nuntio accepto , cum haec 
omnia mccum ipse reputarem , et objectam collati mune- 
ris speciem penitius considerarem , equidem non potui , 
fateor, quin pro rei gravitate vehementer statim commo- 
verer, et nec levi premerer sollicitudine. At postmodo re- 
creatus aliquantulum , et caelesti rerum omnium dispensa- 
tione id obtigisse ratns , Virginis Deiparae ope implorata, 
in cujus tutelam ab ineuqte aetate potissimum me contu- 
li , praesertim cum in lucem editus die sacro eidem Vir- 
gini invisenti Elisabeth, ad divinam voluntatem me to- 
tum converti , meque ipsum Deo omnino devovi , illud 
unum enise precatus, ut res haec nisi bene, feliciterque 
tum mihi , tum gregi meae curae commisso non eveniret. 
Hinc porro ex infirmitatis meae conscientia oculos avertens , 
levavi eos in montes in certam ingressus spem fore , ut 
inde veniret auxilium mihi . Qui euim stulta mundi eligit 
Deus , ut confundat sapientes , et infirma mundi , ut 
confundat fortia , quique vocat ea , quee non sunt , tam- 
quam ea , quae sunt ; idem ipse cum suscitare volue~ 
rit me egenum de pulvere , ut sederem cum Principi- 

itts suis, et pascerem populum suum , nonne illuminabif 
etiam tenebras meas , et dabit milii pauperi sedium 
suarum assistricem sapientiam , qua mecum sit , et 
mecum laboret^ ut sciam , quid acceptum sit apud 
eum , et disponam populum suum Juste? Hac autem spe 
eo etiam potiore jure niti posse reor , quod probe sciam , 
Deum ipsum non despicere preces humilium, sed inclinare 
aurem suam ad preces irorum. Milii vero illud in primis 
propositum, quod, Deo juvante, prsRstalurum confido, 
ut quo sublimiore i u loco collocatum mc esse perspicio, 
eo etiam demissius , ut par est , de me ipso sentiam , im- 
nio niiuimum omnium , servumque omnino inutilem exi- 
stimem ; tum etiam ut precibus omnibus continenter pe- 
tam , ut factus forma gregis ex animo adimpleam mini- 
sterium meum , et attendam gregi , in quo Spiritus sanctus 
posuit me Episcopum regere Ecclesiam Dei , quam acquisi- 
vit sanguine suo . 

Hac mente , et spe , quod omhia possum in eo , qui 
me confortat , vix dum manuum impositione , et mystica 
sacri chrismatis unctione accepta ab Eminentissimo Princi- 
pe Alexandro Episcopo Ostiensi, et Veliterno Cardi- 
nali Mattheeio , purpuratorum Patrum Decano , quem 
honoris , et grati animi caussa nominatum hic volo , Pa- 
storale munus, Deo auctore, ac duce, Deipara vero pa- 
trona , atque adjutrice , auspicaturus , paucula quaedam 
per chartam , et atramentum conscribenda vobis raptim 
curo , ut quam citissime intelligcrc possitis , qus mea 
in vos voluntas . Ac primum singulos quosque salutans 
in osculo sancto , et tamquam filios jam mihi in Christo 
carissimos complectens , vobis quidem ex animo gratulor , 
mihi vero vehementer gaudeo , quod acceperim , ea in- 

genii indole , eo pieUlis , ac religionis studio prxditos vos 
esse , dubitare ut nullo modo liceat , quin Pastoris ve- 
stri voci faciles praebeatis aures , ejusque monita perficien- 
da pro viribus curetis . Enimvero quid optatius , quidve 
jucundius animarum Pastori obvenire potest , mihi vero 
maxime , qui lenitatis partes , quas vel ipsa me docuit na- 
tura , libenter semper egi , gravitatis vero , ac severitatis , 
nisi quando levibus jam frustra adbibitis fomentis , morbi 
gravitas acriora , et graviora remedia omnino postulabat , 
et quidem semper invitus . Neque enim vel transversum 
quidem unguefu ab sacrosanctae Tridentinse Synodi mo- 
nitis discedendum mihi esse semper duxi[i}, ut anima- 
rum Pastores ex Apostoli praescripto arguant , obsecrent ^ 
increpent in omni bonitate , et patientia , cum scepc 
plus erga corrigendos agat benevolentia , quam auste- 
ritas , plus exhortatio , quam comminatio , plus caritas , 
quam potestas . 

Itaque veniam, mihi credite, ad vos, non jam tain- 
quam dominans in Cleris , sed tamquam Pastor amantis- 
simus , cui nihil potius , quam ut requirat ipse oves suas f 
et visitet eas, et pascat in montibus Israel, in rivis, et 
pascuis uberriinis , ut ibi requiescant in herbis virentibus. 
Quod si quid infirmum forte reperiam , omnem dabo ope- 
ram , ut consolidem ; si quid aegrotum , ut sanem ; si quid 
confractum , ut alligem ; si quid abjectum , ut reducam ; et 
si quid periit , ut quaeram ; semper tamen , quantum of- 
ficii ratio sinet, in patientia, in mansuetudine, io leni- 
tate . Num enim aliter possem , Pastorum Principis exem- 
plum intueos , qui se himiilent , et mitem corde profes- 

sus , quique tfadiJit animtnl suam pro ovibus suis , 
nobis relinquens exemplum, Ul sequamur vestigia ejus ? Quid 
igitur mihi vel tam moleStiim , vel tam impeditum , vel 
tam arduum accidere posse putem , quod tanto objecto 
exemplo ferendum , expediendum , providendum pro cre- 
dito mihi grege omui ratione nott curem ? Ita quidem 
mente agito, ita animo fixum teneo, nihil ut neque la- 
boribus , neque curis , neque vigiliis parcam , dum ani- 
marum vestrarum rationibus consulam, atque libentissi- 
me impendam , et superimpendar ijise pro animalius ve- 
stris . Utinam qui dat mihi nunc velle, det etiam in tem- 
pore perficere , ut Pastorum Princijii villicationis mea; ra- 
tionem aliquando exigenti respondere verissime possim : 
Quos dedisti mihi ^ non perdidi ex eis quemquam. 

Atque hic calamum fortasse ponerem , sineret modo 
paternus in vos animus, qiii tamen diutius colloqui vuhiscum 
avet, et singulis quibusque civium ordinibus peculiarem 
aliquam amoris , ac benevolentiae significationem exhibere. 
Itaque primum omnium vos nominatim compello , 
tates , et Canonici amplissimi Cathedralis utriusque Ec- 
clesia , quippe qui sacer Episcopi Senatus , et consiliarii 
estis , itemque lucernae ardentes positae super candela- 
brum in templo Domini. Nihil omnino est, quare vos hor- 
ter, ut suscepti muneris partes rite obeatis. Neque enim 
ignoro, qua morum gravitate , qua vitm Integritate praediti 
estis y vereri ut nullo pacto liceat ,' ne alacres sitis sem- 
per in agendis excubiis Domini , in quibus attente , stu- 
diose , rite , pie , religiose di innas laudes concelebre- 
tis , non vero mente vaga , non vagis oculis , non in- 
decenti corporis statu ( i ) . Doctrina porro , et pruden^ 

tia , consHioqae- cnm admodum polleatis , qu{ dubitem , 
quin me Pastoralibus negotiis implicitum , ac laborantem 
non minimum lebetis ? Levabitis autem quam maxime > 
si non discordiam modo /ngiatis , verum etiam quos 
discordantes inveneritis ad caritatis concordiam revo- 
care studebitis ( i ) , et quod estis professione , actione 
potius y quam nomine demonstretis (a). 

Sed jatn-flirari vos libet, dilectissimi , mihique pro> 
batissimi animPnun Curatores , qui in Pastoralis solli- 
citudinis partent cooptati , consocii silis , oportet , et com- 
militones mei . Vestrum est , ut probe nostis , vigilare , ex- 
cubare continenter pro grege vestrae fidei concredito , ne 
leo aliquis rugiens , qui circuit quaerens , quem devoret , 
clam in ovile subrepat , et oves dissipet , et discerpat ^ 
tum etiam omni ope, et opera curare , ut ab venenatis 
pascuis ea$ abducatis ^ et ad salutaria deducatis. In quo qui- 
dem majore cura , et assiduitate vobis nunc elaborandum , 
quod incidimus in tempora pessima , et infesta virtuti- 
bus, cum oon ita pauci reperiantur , qni veniunt in vesti- 
mentis ovium , intrinsecos autem sunt lupi rapaces . Qna 
de re numqnam omnino sit , nt cessetis a verbi Dei prae- 
dicatione , neqoc ab Sacramentorum administratione , ot po- 
te dispensatores mniiironnis gratiae Dei , id unum semper 
^lectdutes , nt ebristiaua plebs declinet a malo , et faciat 
bona , atque ambulet in viis Domini . Quod autem in primis 
velim , quodque etiam rogo , et obsecro , illud est , ut pri- 
ma fidei Christianae elementa , et religionis nostrae mysteria 
rudes homines , et maxiiue poerolos libenti , patientique ani- 

,rao dorcalis, corumque mentes ad honestatem, pietatem- 
que mature fingatis. Quid enim luctuosius, quidve exi- 
tiosius , quam ut viri constantis , ne dicam etiam ingra- 
vescentis aetatis , ea ignorent , quae od salutem omnino 
pertinent , proplerea quod pueri non didicerunt . Super 
liaec , visitate , jueeor , infirmos , iisque praesto semper esto- 
te , cum extremos tralmnl spiritus : consolamini pusillani- 
mes, cosquo omnes, qui miseriis, aerumnisque premun- 
tur : induite denique vos viscera caritatis , et misericor- 
diae in cos , qui e vitiorum coeno , ubi misere jacebant, 
emergere ex animo cupientes, cum gemitu, ac lacrymis 
ad vos conliigiunt , ut a peccatorum vinculis solvantur . 
Horum , quieso , alligate vulnera , infundentes oleum , et 
vinum , ut omnibus ad Sanctuarii lancem pensitatis , si- 
tpul ad ea , quae probatissimi quique docent auctores , ao 
prxscrtim .sanctus Carolu$ Borromaeus , lenitatem severi- 
t.iiti aspergatis , atque adeo judicis aeque , ac medici perso- 
nam , prout oportet , sustinere valeatis . Equidem diffiteri 
non possum , eos vos esse , qui portatis pondus diei , ct 
xstus , quique provinciam suscepistis plenam sollicitudinis , 
et stomachi . Verum quod Apostolorum Princeps , idem 
et ego vobis : Cum apparuerit Princeps Pastorum per- 
cipietis immarcescibilem coronam gloria . 

Ad vos n uno sermonem convecto, Sacerdotes, Jjevi- 
ta, VQsque omnes, quibus ecclesiastica nostrarum Dioece* 
sium militia constat, quique gaudium, et corona mea eri- 
tis semper futuri . Non levi quidem laetitia sum perfusus , 
ubi accepi, vos omnes ad sacrorum Canonum praescripta, 
ad Ecclesiasticsa disciplinae rationem vitam dirigere . Quid 
enim boni sperare mihi non liceat ab cbrjstiana plebe , 
cum eos habeam Sacerdotes , aliosque Dei Ministros , qui 

cmiui virtutum apparatu ceteris prceluceant. Nihil enim est, 
inquit non sapienter minus, quam vere Tridentina Syno- 
dus ( I ) , quod alios magis ad pietatem , et Dei cultum 
assidue instruat, quam eorum vita , et exemplum , qui se 
divino ministerio dedicarunt. Cum enim a rebus socculi 
in altiorem sublati locum conspiciantur , in eos , tam- 
quam in speculum , reliqui ocidos conjiciunt , ex Usque 
sumunt , quod imitentur . Quod absens accepi , visurum 
etiam , cum venero , confido , ut cos vos omnino reperiam , 
qui ab iis omnibus declinantes, quae Qericis vetita, quae- 
que cos nequaquam decent, exemplum sitis omnes 
delium in verbo, in conversatione, in caritate , in 
Jide , in castitate , atque adeo custodiatis diligenter gra- 
tiam , qux data est vobis per impositionem manuum Pres-- 
byterii . Tum enimvero neque introire limquam audebi- 
tis ad altare Dei , nisi innocentes manibus , et mundo corde , 
ut olTeratis sacrificium Domino ; neque diurnum Horarum 
canonicarum pensum, nisi qua decet attentione, ac pie- 
tatis alTectu , et quidem tempestivis horis ])crsolvetis ; ne- 
que divinarum Scripturarum , ac sacrarum disciplinarum 
studia sedulo semper colere negligetis , ut docere possitis 
eos , qui legem requirent de ore vestro, et exliortari in 
doctrina sana ; neque fiet omnino , ut in omni in pri- 
mis sancta oratione t>os assidue non exerceatis ; tum in' 
meditationis, tacitaque pia orationis studio singulis die- 
bus certo temporis spatio toto castissimi animi sensit 
non incumbatis (a), ut ea divina vobis suppetant auxilia, 
quibus ad vestri muneris partes rite obeundas omnino in- 

digctU . El quoniam in Episcopali Seminario tamquam ia 
horto concluso optime aluntur, et succrescunt eae novel- 
lae plantationes , qux possint io tempore magno et orna- 
mento , et usui esse vineae Domini ; cum veniam , nihil 
intentatum relinquam, ut Seminarium istud ob temporum 
vicissitudines interclusum, rursus instauretur, et optimis 
adornetur tum Moderatoribus , tum Magistris . v 

Sinite nunc , ut paucis vos teneam , venerabiles Re- . 
ligiosorum Ordinum Alumni , quos ego omni semper ho- 
nore , et laude dignos habebo. Mulla mihi quidem 6du- 
cia est apud vos , multa quidem gloriatio pro vobis ; si- 
quidem conlido tore , ut illustrium Patrum vestrorum ve- 
stigiis insistentes, quorum sanctissimis institutis, ac legi- * 
bus vos devinxistis , non parum virtutum documentis cbri- 
stlanae plebi silis profuturi. Cum vero messis quidem mul- 
ta , operarii autem pauci , oro vos , et obtestor , ut non sa- 
cro solum eloquio , verum .etiam quaque alia ratione po- 
testis , adsitis mihi , et gregi , quem custodiendum accepi. 

Virgines Deo sacrce , pars selecta gregis , et bonu^ 
odor Christi , beatas vos appellem , oportet , quippe quae 
non respexistis in vanitates , et Insanias lalsas , sed mundi 
illecebras , onincmque ornatum saeculi alacri auimo mature 
contempsistis, ut quaereretis in solitudine Sponsum electum 
ex millibus . Quam igitur ei fidem dedistis , integram , in- 
vlolatamque perpetua vita praestetis , oportet , ut cum ve- 
nerit, obviam possitis occurrere ei cum lampadibus caritatis 
oleo ornatis, et iccirco introire in aeterna tabernacula , et 
accipere corouara , quam Ipsemet praeparavit vobis in 
aeternum . Vestras ego imploro preces tum apud Deum , 
tum apud Virginem matrem , ut omnibus omnia factus, 
non faciam animam meam pretiosiorem , quam me , dum- 

modo consummem cursum meum , et ministerium verbi , 
quod accepi a Domino Jesii . 

Atque hic non possum , quin honoris c;'/issa vos no- 
minem , speciatissimi Magistratus , et publit-^rum rerum 
u4dministri , tum etiam Optimates omnes . Nulla apud vos 
personarum acceptio; nulla in jure dicundo gratiae ratio; 
nulla pupillorum , ac viduarum derelictio ; nulla miserorum 
des|)icatio; nihil denique magis cordi vobis est , nisi ut sa- 
pientissimo Regis nostri consilio respondeatis , cui nihil 
antiquius ^ quam ut res publicae , privataeqiie recte, et ex 
ordine procedant . Quid igitur praesidii non mihi a vo- 
bis jure spondeam , quos justitiae amor, morum probi- 
tas , ceteraeque virtutes omnibus tantopere commendant ? 
Cum vero neque speretis in incerto divitiarum , sed in 
Deo vivo , neque occludatis aures vestras clamoribus 
pauperis , immo auxiliarias ei porrigatis manus , nonne 
thesaurizatis vobis rundamentiini bonum in futurum, the- 
saurum numquam deficientem in caelis ? 

Postremo vos omnes alloquar , necesse est , dilectis- 
simi in Christo Filii, cujusque tandem ordinis , et con- 
ditionis , quos jam habeo in corde , et cupio in visceri- 
bus Jesu Christi . Estote , qu®so , dicam primum , fun- 
dati , ac stabiles in fide, quam singulari Dei beneficio ac- 
cepistis , sumentes in omnibus scutum fidei , in quo possi- 
tis omnia tela nequissimi ignea extinguere. Quod si semper 
alias , nunc certe majore cura , ac vigilantia prxstandum 
vobis est , cijm non desint , qui per profanas quasdam 
vocum novitates , et oppositiones falsi nominis scientice 
fidei, ac religio.nis fundamenta quasi per cuniculos attentant, 
et mellitis , captiosisque sermonibus imprudentes , atque 
imperitos in fraudem allicere conantur . Hos , precor , 

fagitc tamquam a facie colubri , ne aberrantes converta mi- 
ni in vaniloquium , et circa Jidem excidatis , sine qua 
impossibile est placere Deo . Caritas porro Dei diffusa sit 
in coruibus vestris per Spiritum sanctum , qui datus est 
vobis; si caritatem enim non babetis, facti estis velut aes 
sonans, aut cymbalum tinniens. Diligamus ergo Deum , 
quoniam ipse prior dilexit nos , ita tamen , ut et diliga- 
mus fratres nostros , neque verbo solum , et lingua , sed 
opere , et veritate . Quomodo enim caritas De/, clamat 
Joannes ( i), manet in eo , qui cum habuerit substantia m 
hujus mundi , et viderit fratrem suum necessitat em 
habere , clauserit viscera sua ab eo ; vel etiam supergre- 
diatur , et circumveniat in negotio fratrem suum ? Spero 
equidem , id numquam apud vos eventurum , et iccirco in- 
duite , precor , vos , sicut electi Dei , viscera misericor- 
diae , benignitatem , humilitatem, modestiam, patientiam, 
supportantes invicem, et donantes vobismetipsis , si quis 
adversus aliquem habet querelam , sicut et Dominus do- 
navit vobis , ita et vos , solliciti servare unitatem Spiritus 
in vinculo ]Mcis . At vero omnis sermo malus ex ore ve- 
stro non procedat; sed si quis bonus ad aedificationem fi- 
dei, ut det gratiam audientibus; tum etiam omnis ama- 
ritudo, et ira, ct indignatio, et clamor, et blasphemia 
tollatur a vobis cum omni malitia , ne detis umquam lo- 
cum dial)olo , neque contristetis Spiritum sanctum Dei , 
in quo signati estis . Cum vero non sit potestas , nisi a 
Deo , omnis anima potestatibus sublimioribus subdita 
sit , oportet , non solum propter iram , sed etiam pro- 

pter conscientiam . Reddite ergo omnibus debita , cui tri- 
butum , tribulam , cui vectigal , vectigal , cui timorem , 
timorem , cui honorem , honorem ; et nemini quidquam 
debeatis , nisi ut invicem diligatis : <jui enim diligit pro- 
ximum , legem implevit . 

Quae hactenus monui parum , aut nihil etiam vale- 
rent , nisi vos super omnia hortarer , oltsecrarem , ut vi- 
giletis in oratione, ut sine intermissione oretis. Qui enim 
non sumus sufficientes cogitare aliquid a nobis , quasi ex no- 
bis, sed sufficientia nostra ex Deo est, nonne continenter 
oremus , oportet , ut petamus , et consequamur ea divina 
auxilia , quibus per bona opera certam nostram vocatio- 
nem , et electionem faciamus ? Interea tamen dum suppli- 
ces accedimus ad Thronum gratiae , nt misericordiam con- 
sequamur, quo facilius Deus ipse annuat votis nostris , 
deprecatricem adhibeamus apud Deum f^irginem Deipa- 
ram , cui in caelum evectae utraque Cathedralis nostra 
Ecclesia dicata , et qux vere maternum in nos gerit anh 
mura ; tum suffragia petamus Discipuli illius , cui Christus 
in cruce moriens matrem ipsam commendavit , et in cujus 
anniversaria gratulatione vester sum inauguratus Episco- 
pus ; itemque Caelitum omnium , eorum maxime, quorum 
mortales exuviae jienes vos tam religiose asservantur. 

Oportet autem , ut dum orationes vestrae innotescont 
apud Deum , innotescant etiam pro omnibus hominibus , 
preesertim vero pro iis , qui in sublimitate sunt , ut quie- 
tam , et tranquillam vitam agamus in omni pietate , et 
castitate . Et primum quidem pro PIO VII. PONTIFI- 
CE MAXIMO , ut cui statuit Deus testamentum aeter- 
num , et dedit Sacerdotium magnum , et coronam glo- 
riae , magnificans eum in conspectu Regum , Deus i]%e 

congerat in eum plena manu charismata gratiarum, et 
beatiini faciat etiam in terra . Deinde vero pro pientis- 
simo Rege nostro FERDIN ANI )0 , ut quem exaudivit jam 
Dominus in die tribulationis , et sospitem reduxit in ci- 
vitatem habitationis sux , protegat ntitic una cum Regia 
Domo , et dies super dies adjiciat . Denique pro me , ut 
faciat mihi Deus secundum misericordiam suam , et det 
mihi intellectum , quo custodiam ipse , et simul perfi- 
ciam, ut vos custodiatis vias ejus; pro certo habentes, 
quod non cesso gratias agens pro vobis, memoriam vestri 
faciens in orationibus meis, ut Deus, Domini nostri Je- 
su Christi Pater gloriae det vobis spiritum sapientiae , et 
revelationis in agnitione . ejus , illuminatos oculos cordis 
vestri, ut sciatis, quae sit spes vocationis ejus , et quae 
divitiae gloriae haereditatis ejus in Sanctis . 

II®c fortasse , venerabiles Fratres , ac dilectissimi 
in Christo Filii , fusiore , quam statueram , calamo ad 
vos scripsi . Itaque nihil addam aliud , nisi me quam 
primum ad vos venturam , ut os ad os loquar , atque 
aliquid impertiar vobis gratiae spiritualis ad confirman- 
dos vos , id est , simul consolari in vobis per eam , quae 
invicem est , fidem vestram , atque meam . Deus autem 
exaudiat vota mea, ut det vobis de rore coeli , et de pin- 
guedine terrae, et dum ego singulis quibusque paternam 
ax animo benedictionem impertio , ipse confirmet vos us- 
que in finem sine crimine in die adventus Domini no- 
stri Jesu Christi , cujus gratia , et pax , et communicatio 
sancti Spiritus sit semper cum omnibus vobis . Arnen . 

Dabam Romx extra portam Caelimontanam VI. kal. 
Januarias, die sacro sancto Joanni Evangelistoc , atque ipso 
consecrationis nostr» an. MDCCCXVUI. 

